PASTOR JA AEDNIK
Hei! Oled vaatamas TV7 aiandussarja PASTOR JA AEDNIK
Saates anname nõuandeid aiandusest
ja räägime sellest, mida taimed õpetavad meile Piiblist ja vaimuelust.
Mina olen Marko Huhtala ja olen pastor ja aednik.
Oleme olnud rõdul, kasvuhoones ja aiamaal.
Aga nüüd läheme mujale - hoovi.
Räägime, kuidas võiks planeerida sellist hoovi,
mis oleks kergesti hooldatav ja ilus.
Kruntide suurused on meil tänapäeval Soomes maksimaalselt 1000 m2.
Leidub küll ka suuremaid krunte, kuid me räägime linnakruntidest.
Helsingi lähedal on kruntide tavasuurus 400-500 m2.
Ehk mingeid suuri taimi sellisele krundile ei saa istutada.
Selles osas ongi kavatsus vaadelda selliseid taimi ja taimerühmi,
mis sobiksid väikesele krundile.
Soomlaste põhiline viga aianduses on see,
et toome liiga väiksele krundile liiga suuri taimi.
Üks suur kask, mänd või Soome kuusk
võib enda alla võtta nii suure osa krundist, et sinna palju muud enam ei sobikski.
3-4 suurt kaske on krundil niivõrd massiivne kogum,
et muud taimed ei saa enam hakkama.
Väiksele krundile ei tasuks suuri puid tuua.
Teine olukord on juhul, kui on tegemist metsakrundiga.
Meie metsakruntidel kasvavad valdavalt männid.
Mändide alla võib moodustada erinevaid taimerühmi.
Teine suur viga on see,
et hoovi kujundades unustame tihti maapõue koostise.
Peaksime panustama maapõuele.
Taimi on lihtne istutada ka hiljem, tuues neid pidevalt juurde,
kuid esmalt oleks õige ette võtta mullastiku parendamine.
Maaparanduse põhimõte on selline - kui meil on raske ja savine maa,
siis seda tuleks parandada liivaga või seda tüüpi ainetega.
Kui aga tegemist on liivase või moreenirikka maaga,
siis tuleks seda parandada lisades mulda või turvast.
See, et me hoovis talitame nõnda:
silume maja ümbert maa ja paneme täiteks mõnikümmend cm mulda
muruplatsi loomiseks
ei ole piisav suuremate puude jaoks.
Suuremate taimede jaoks on vaja kaevata sügavad augud
ja seda on lihtsaim teha kohe alguses.
Hoovi rajamine peakski algama suurimatest sinna tulevatest taimedest,
suurimatest puudest, mis vajavad enim kasvupinda.
Sel ajal, kui hoovi rajatakse ja kohal on ka ekskavaator,
võiks need augud valmis kaevata.
Hoovi rajamisel peaks arvesse võtma ka seda,
et kui ise pole asjatundja maa planeerimises,
siis võiks võtta appi aiaplaneerija.
Tavaliselt juhtubki nii,
et kallist maja ehitades läheb eelarve lõhki
ja enam ei jätku raha hoovi korraliku planeeringu jaoks.
Kuid asjatundja abi päästab tihti mitmekordsest sama töö tegemisest,
muuhulgas valede taimede istutamisest.
Teisalt annab asjatundja vihjeid ja ideid hoovikujunduse kohta.
Saame selgust, kuhu tuleb mänguplats,
vaibakloppimise seadeldis ja kuhu tulevad taimerühmad.
Peame ka ise sellele mõtlema.
Aeda planeerides võikski vaadata seestpoolt välja,
milline pilt aknast vaadates peaks avanema.
Kus on selline koht, mida tahaks kaitsta jne.
Üks põhimõte on taimerühmade rajamine.
Soomlastena viljeleme sellist kultuuri, et ostame ühe taime,
toome ta koju ja paneme aiakäru peale.
Veeretame käru ümber maja ja mõtleme, kuhu see taim panna?
See on siiski täiesti vale põhimõte.
Peaks alustama sellest,
millised taimed sobivad krundil valitsevatesse oludesse.
Nendest oludest lähtuvalt tuleb hakata mõtlema,
milliseid taimi ja taimerühmi sellele krundile võiks tuua.
Loodust vaadeldes märkame, et taimed ei kasva kunagi üksikult.
Taimed kasvavad alati rühmadena.
Looduses on selline põhimõte, et näeme alati taimede ülataset.
Looduses moodustavad kõrged puud alati ülataseme.
Väikese krundi puud võiks olla madalakasvulised.
Väikesekasvulised okaspuud - elupuud ja uute mändide erivormid,
neid võiksime kasutada ülatasemeks.
Suurtest puudest allpool asub põõsaste tase.
Looduses kasvab puude all pajusid ja palju alustaimede liike Soomes.
Veel on meil pinnakattetaimed, mis kasvavad täitsa all.
Soome maastikupildis ei ole eriti näha ronitaimi,
kuid aias võib ka nendega mängida.
Euroopas kasvab ronitaimi - luuderohtu ja muid,
mis ronivad alatasemelt ülataseme poole, mööda puutüvesid jne.
Meil tuleks luua selliseid taimerühmi, selliseid üldvaateid, kus on ülatase -
väikekruntidel tehtud madalatest puudest.
Need võivad olla vägagi edukalt ka viljapuud.
Põõsastest kesktase ja alumine tase mitmeaastastest taimededest,
pinnakattetaimedest, madalatest põõsastest
ja vahetase ronitaimedest.
Sellise põhimõtte järgi peaksime looma taimerühmi.
Kindlasti peaksime mõtlema sellele, ei tasu teha omale keerulist hoovi.
Peaksime taimed säilitama oma rühmades ning muruplatsi eraldi.
Muru pügamine on nii lihtsam.
Muidugi võime mingil ajal üksikuid taimi ka muruplatsile istutada,
Kuid lastega peredes ja ka muidu
on hea säilitada muruplats eraldi tervikalana.
See on hea üldpõhimõte.
Pinnas korda, krundi olukord kontrolli alla
ja siis asjatundja abiga taimerühmi ning vaateid oma hoovi looma.
Vaatame nüüd lähemalt, milliseid rühmi võiksime luua.
PASTOR JA AEDNIK
Oleme nüüd loomas taimerühmi.
Tähtis oleks tähele panna mulla happesust.
Kui satume olema metsakrundil, kus kasvab mände,
siis on olukord täiesti eriline. Üldjuhul on siis happeline muld.
Soomes ongi mullad tavaliselt üsna happelised,
põllukruntide mullad on siiski lähedal neutraaltasemele.
Kuid happeliselegi mullale sobivad paljud taimed ja taimerühmad.
Mul on siin üks happelisele mullale sobilik taim,
mis on fantastiliselt ilus juuni esimestel nädalatel.
Rododendron - neid on valgeid, roosasid ja punaseid.
Leidub madala- ja kõrgekasvulisi kuni 6 meetri kõrguseid isendeid.
Muidugi ka okaspuud -neile sobivad nii happelised kui ka muud mullad.
Tagapool on näha elupuu ja Kanada kuusk "Conica".
Ühte rühma tahaks eriti esile tuua, mis sobib hästi aeda ülatasemeks.
Need on erilised, madalakasvulised kuused.
Meil leidub kuuskede ja mändide erilisi vorme.
Kuuse kollasevõrseline sort "Aurea" ja punaste võrsetega sort "Cruenta"
Leinavorm "Pendula", kitsakasvuline ja võtab hoovis vähe ruumi.
Veel üks väga eriline sort - ussikuusk "Virgata"
Paradiisis peab alati ka uss (madu) olema.
Nendest taimedest võib ka väga väikesesse hoovi luua ülataseme.
Kui meeldivad kodumaised okaspuud, leidub vägagi omapäraseid sorte.
Väiksesse hoovi sobivad veel õunapuud ja kirsipuud.
Mul on siin murelitüüpi kirsisort, mis sobib ülatasemeks varjulisse kohta.
Piisavalt väiksesekasvuline ka väikestele kruntidele.
Õuna- ja kirsipuid võib lõigata erikujulisteks ja sobivasse mõõtu.
Nendest rühmadest on näha tasemepõhist mõtlemist.
On ülatase ja põõsad kesktasemel
ja näiteks mitmeaastane Tiibpojeng pinnakattetaimeks.
Pinnakatteks leidub põõsaidki - Roomav kirsipuu ja näärmeline sõstar,
mis on maadpidi roomav sõstar.
Ta ei anna küll kahjuks saaki.
Head põõsad on ka põõsasroosid. Neid on saada ülisuures valikus.
Näärelehine ja Kurdlehine kibuvits on levinumad,
kuid neistki on saadaval erinevaid variatsioone.
Siin on kollane kibuvits "Persiana"
Veidi külmatundlik, kuid Lõuna-Soome oludes kasvab edukalt.
Kuid põõsasrooside seas leidub ka Põhja-Soome sobivaid sorte.
Soomes leidub sadu erinevaid sorte.
Tihti me ei teagi seda.
Põhipõõsaste hulka kuulub ka madalakasvuline Jaapani enelas.
Enelate hulgas on palju häid põhipõõsaid,
millega võib hoovi muuta kiiresti roheliseks.
Võikski kasutada selliseid taimi, mis on "kindla peale minek"
ja siis võime natuke mängida külmakartlikumate taimedega.
Õnnestumise korral toovad nad õitsemisega aeda palju rõõmu.
Nii moodustuvad tasemed - ülaltpoolt allapoole,
kuni mitmeaastaste pinnakattetaimedeni.
PASTOR JA AEDNIK
Mõtisklesime aia rajamise põhimõtete ja taimerühmade üle.
Kogudus on ka Jumala aed.
See rühmade ehitamise põhimõte sobib ka kogudusele.
Koguduse ülesehitamine koosneb erinevatest ülesannetest.
Kristuse ihu - Kogudus, koosneb erinevate osade summast.
Kui need erinevad osad on omavahel kooskõlas,
siis ümberringi olevad inimesed näevad, milline on Kristuse ihu,
mis on evangeelium ja kuidas evangeelium levib.
Meie koht selles rühmas määratakse armuanni põhjal.
Sellepärast on tähtis, et me leiaksime endale määratud ülesande,
selle armuanni, mis on just meie jaoks.
Leiaksime sel moel enda koha koguduses.
Nii ehitame üheskoos, teineteist täiustades, Jumala aeda.
Mida väljaspool olev saab vaid imetleda ja tahta sinna sisse.
Tõlge: Kuno Kivikink